als_Latn dik_Latn sag_Latn
Nikolla Gruevski sot ne oren 14 i’u eshte drejtuar qytetareve te vendit nga Qeveria e Republikes se Maqedonise, per rastin e arestimeve te sotshme ku i dyshuar eshte dhe lideri i opozites, Zaev.
“Mes shtatorit dhe nëntorti të viti 2014 kam realizuar 4 takime me liderin e opozitës Zoran Zaev, gjatë këtyre takimeve ai ka kërkuar formimin urgjent të qeverisë teknike”, deklaroi Nikolla Gruevski, kryeministër.
Sipas tij Zaevi e ka njoftuar se në bashkëpunim me disa shërbime sekrete të huaja ka siguruar incizime telefonike të krerëve të shtetit duke filluar nga Parlamenti, presidenca dhe kryeministria.
“Ai mi tregoi disa nga incizimet për një pjesë të cilave konstatova se janë të vërteta, të tjerat gjysmë të vërteta, derisa disa të tjera të montuara. Për krejt këtë që flas kam dëshmi tejet të forta të cilat do ti prezantoj në sencën gjyqësore e cila do të jetë e hapur për opinion vendas dhe ndërkombëtarë”.
Gruevski tha se Zaev ka bashkepunuar me sherbime te huaja sekrete.
“Në ditët në vijim, ai filloi publikisht me kërcënimet. E shihja dhe e dëgjoja shefin e opozitës se si qëndron ulur përballë meje dhe flet me krenari se si ka bashkëpunuar me shërbimet e huaja, nga të cilat është furnizuar me materiale që janë siguruar në mënyrë ilegale dhe që një pjesë është montuar. Nuk mund të besoja se njeriu i cili pretendon të drejtojë shtetin bashkëpunon me shërbimet e huaja. Ai më tha madje se ka pasur edhe një seri takimesh me ta. Për të gjitha këto ekzistojnë prova të forta”, tha Gruevski.
Po i shkaktohet dëm serioz shtetit, skenar i krijuar në të cilin të gjithë jemi dëshmitarë nga fillimi, në të cilin në fund i gjithë shteti duhej të jetë peng, vlerësoi kryetari i Qeverisë së Republikës së Maqedonisë, Nikolla Gruevski sot pas padive penale për katër personat e dyshuar për “spiunim” dhe “dhunë ndaj përfaqësuesve të organeve më të larta shtetërore”, në mesin e të cilëve është edhe lideri i LSDM-së, Zoran Zaev.
“Ndoshta shumë do të thonë se nuk duhej ta bënim këtë procedurë, në veçanti për atë se ky njeri është kundërshtari më i dëshiruar i mundshëm politik dhe nga aspekti partiak më shumë na përgjigjet që të vazhdojë ashtu siç ka filluar. Por, ka disa gjëra që asnjë njeri dhe politikan përgjegjës dhe i vetëdijshëm nuk guxon t’i injorojë. Një punë e tillë është interes i shtetit”, theksoi kryeministri Gruevski.
Ju bëj thirrje, tha në fjalimin deri te qytetarët Gruevski, që të pyeteni se çfarë do të bënit në vendin tim?
Në këto 24 vite të plota të pavarësisë së Republikës së Maqedoninë nënvizoi ai, një gjë të tillë asnjë politikan, e as ai më kontrovers nuk e ka bërë.
“Kanosje dhe shantazhe dhe kurdisje të tilla nuk pranoj dhe nuk kalojnë dhe të gjithë të involvuarit publikisht i porosis se ne nuk jemi maqedonas të vegjël, por maqedonas”, porositi kryetari i Qeverisë së Republikës së Maqedonisë.
Kryeministri Nikolla Gruevski potencoi se ky është dëm i madh për shtetin për prestigjin dhe imazhin e tij.
“Shumë keq që ai e nisi me një akt të këtillë tinëzar, në vend se me ide, vizion dhe program”, tha Gruevski.
****
Kryeministri i vendit dhe njëherit kryetar i partisë më të madhe VMRO-DPMNE-s, Nikolla Gruevski sot ne oren 14 i’u eshte drejtuar qytetareve te vendit nga Qeveria e Republikes se Maqedonise.
Gruevski foli per zhvillimet politike ne vend me theks te vecante per operacionin e ”puc” ne te cilin i dyshuar eshte dhe kreu i opozites maqedonase Zoran Zaev.
Kryeministri Gruevski mes te tjerave theksoi se per cdo gje ka deshmi te forta per te cilat qytetaret do te informohen me detajisht.
Me heret katër persona, mes të cilëve edhe lideri i LSDM-së Zoran Zaev janë të dyshuar në aksionin e madh policor “Puçi”, thonë nga MPB-ja. Kundër Zaevit ngritet padi penale për dhunë ndaj përfaqësuesve të organeve më të larta shtetërore.
Gjithnjë sipas MPB-së, është thyer tentimi për cënimin e rendit kushtetues dhe marrjen e pushtetit në mënyrë jodemokratike.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn